আছু ত্যাগ কৰি অসম জাতীয় পৰিষদৰ সভাপতিৰ দৰে গুৰু দায়িত্ব গ্রহণ কৰি অসমৰ জাতি-মাটি আৰু ভেটি সুৰক্ষাৰ ক্ষেত্রত আপোনাৰ ভূমিকা কেনে ধৰণৰ হ'ব?
'কা' আন্দোলনৰ সময়ত অসমত এশৰো অধিক সংগঠন থকাটো পৰিলক্ষিত হৈছে। এনে ক্ষেত্রত অসমৰ সর্বাংগীণ উন্নয়নৰ স্বার্থত সকলো একত্রিত হৈ একেখন মঞ্চৰ পৰা এটা বৃহৎ ৰাজনৈতিক দল গঠন কৰি অসমীয়া জাতিৰ সুৰক্ষাৰ ক্ষেত্রত মাত মতাৰ অৱকাশ আছিল। কিন্তু সৰহসংখ্যক 'কা'বিৰোধী নেতা বা সদস্যই বর্তমানে বিজেপি, কংগ্রেছকে আদি কৰি বিভিন্ন ৰাজনৈতিক দলত যোগদান কৰিছে। এনে কাৰণতে 'কা' আন্দোলন স্তিমিত হৈ পৰিছে নেকি?
সমাগত নির্বাচনক লৈ প্রতিটো ৰাজনৈতিক দলে নিজ নিজ কৌশলেৰে কুচকাৱাজ চলাইছে। বিজেপিক পৰাভূত কৰিবলৈ মিত্রতাৰে মহাজোঁট কৰিছে। আপোনাৰ দলেও ৰাইজৰ দলৰ স'তে মিত্রতা কৰিছে। বিভিন্ন ৰাজনৈতিক দলে আপোনালোকৰ স'তে মিত্রতাৰ বাবে আগ্রহ প্রকাশ কৰিছে। কি কংগ্রেছৰ সভাপতি ৰিপুণ বৰা, আনকি এ আই ইউ ডি এফেও মিত্রতাৰ বাবে ৰাজহুৱাকৈ বদৰুদ্দিন আজমলে প্রকাশ কৰিছে। যদিহে কংগ্রেছ দলে এ আই ইউ ডি এফৰ স'তে মিত্রতা স্থাপন নকৰিলেহেঁতেন তেন্তে কংগ্রেছ দলৰ স'তে মিত্রতা সম্ভৱ হ'লহেঁতেন নেকি? এই ক্ষেত্রত আপুনি কি ক'ব বিচাৰিব?
এই মিত্রতাৰ বিষয়ত কংগ্রেছ বা এ আই ইউ ডি এফে আপোনাক বা আপোনাৰ দলৰ স'তে কিবা আনুষ্ঠানিক যোগাযোগ কৰিছে নেকি?
আঞ্চলিক মিত্রশক্তি হিচাপে এজেপি, ৰাইজৰ দল, বিপিএফৰ নেতৃত্বত ৰাজ্যত এক নতুন ৰাজনৈতিক সমীকৰণ আৰম্ভ হৈছে। এনে ক্ষেত্রত নির্বাচনৰ পূর্বে আৰু কোন কোন ৰাজনৈতিক দলৰ স'তে মিত্রতা স্থাপন কৰাৰ সম্ভাৱনা আছে?
সমাগত নির্বাচনত এজেপিৰ মূল ইছ্যু কি কি হ'ব? ৰাইজৰ দলৰ স'তে কমন মিনিমাম প্র'গেম (চি এম পি)ত কি কি বিষয়ে গুৰুত্ব লাভ কৰিব বুলি আশা কৰিছে?
সমাগত নির্বাচনত অসম জাতীয় পৰিষদ দলে কিমান আসনত প্রতিদ্বন্দ্বিতা কৰিব? ইয়াৰ ভিতৰত কেইখন আসন লাভ কৰিবলৈ সক্ষম হ'ব বুলি আশা কৰে? সমান্তৰালকৈ আপোনালোকৰ মিত্রশক্তিয়ে মুঠ কেইখন আসন লাভ কৰিব?
১৯৮৫ চনৰ আৱেগৰ ঢ়ৌ ঘূৰি অহাৰ অৱকাশ নিশ্চয়কৈ নাই। বিগত সময়ছোৱাত ভোটাৰ ৰাইজে আৱেগতকৈ বিবেক ভোট প্রদান কৰিছে। এনে ক্ষেত্রত ৰাষ্ট্রীয় পর্যায়ৰ তথা শাসনাধিষ্ঠিত এক শক্তিশালী ৰাষ্ট্রীয় দল বিজেপিক প্রতিহত কৰিবলৈ অসম জাতীয় পৰিষদ দল মানসিক, অর্থনৈতিক আৰু সামাজিকভাৱে কিমান সবল বা সক্ষম বুলি আপুনি সভাপতি হিচাপে বিবেচনা কৰে?
আছু এক অৰাজনৈতিক সংগঠন বুলি সকলোৱে জানে বা পৰিচিত। কিন্তু শেহতীয়াকৈ আছুৰ ৰাজনৈতিক চৰিত্র আছে বুলি সন্থাৰ মজিয়াতে ব্যাপক চর্চা লাভ কৰিছে। দুলীয়াজানৰ অধিৱেশনৰ সময়তো আপুনি আছু ৰাজনৈতিক বুলি মুকলিকৈ মন্তব্য কৰিছিল। বর্তমানৰ সভাপতি-সম্পাদকৰ মাজতো ইয়াক লৈ বিতর্কৰ সূত্রপাত ঘটিছিল। এনে ক্ষেত্রত আছুৱে অৰাজনৈতিক চৰিত্র অক্ষুণ্ণ ৰাখিবলৈ সক্ষম হ'ব বুলি ভাবেনে? আপোনাৰ মতামত জনাব নেকি?
আঞ্চলিক মিত্রশক্তিৰ দ্বাৰা চৰকাৰ গঠন কৰিব পাৰিব বুলি কিমান দৃঢ় বিশ্বাস আছে? যদিহে চৰকাৰ গঠনত অসফল হয়, তেন্তে অসম আৰু অসমীয়াৰ স্বাভিমানক পুনৰ কুঠাৰাঘাত কৰা নহ'বনে?
সাংসদ গৌৰৱ গগৈয়ে ৰাজহুৱাকৈ কৈছে যে তিনি গগৈ একত্রিত হ'লে কোনেও ৰুধিব নোৱাৰিব। তিনি গগৈ একেলগ হ'ব নেকি?
